Rokiškio rajono savivaldybės tarybos

 2017 m. balandžio 28 d. sprendimo Nr. TS-

 priedas

 PATVIRTINTA

 Rokiškio rajono strateginio planavimo

 komisijos ir strateginių planų rengimo

 ir įgyvendinimo priežiūros darbo grupės

 2017 m. balandžio 13 d. protokolo Nr. 2

**ROKIŠKIO RAJONO SAVIVALDYBĖS 2016–2018 M. STRATEGINIO VEIKLOS PLANO 2016 METŲ ATASKAITA**

**1 programa SAVIVALDYBĖS PAGRINDINIŲ FUNKCIJŲ VYKDYMAS**

 Iš 28 įgyvendintų priemonių 4 priemonės viršijo 100 proc. (tai sudaro 14,3 proc. visų planuotų programos priemonių), 15 priemonių įgyvendinta 100 proc. (tai sudaro 53 proc. visų planuotų programos priemonių), 7 priemonės buvo įgyvendintos mažiau nei 100 proc. (tai sudaro 25 proc. visų planuotų programos priemonių). Neįgyvendintos 2 priemonės (tai sudaro 7,7 proc. nuo visų planuotų programos priemonių).

 **Bendras programos priemonių įgyvendinimo lygis sudaro 92,8 proc. visų planuotų programos priemonių.**

 **Priemonės, įgyvendintos mažiau nei 100 proc.:**

 1. Savivaldybės tarybos darbo organizavimas. Vidutinė tarybos sprendimų projektų nagrinėjimo trukmė (min.): planuota trukmė – 20 min., faktinė – 17,5, įgyvendinta 87,5 proc.

 2. Mobilizacijos administravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms (įsisavinimas proc.): planuota reikšmė – 100,0, faktinė – 95,9, įgyvendinta 95,9 proc.

 3. Civilinės saugos administravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms (įsisavinimas, proc.): planuota reikšmė – 100, faktinė – 60,7, įgyvendinta 60,7 proc.

 4. Žemės ūkio funkcijų vykdymas. Valstybės dotacijų, skirtų vykdyti valstybinėms (perduotoms savivaldybėms) funkcijoms (įsisavinimas proc.): planuota reikšmė – 100 faktinė – 99,9, įgyvendinta 99,9 proc.

 5. Socialinės paramos mokiniams administravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms (įsisavinimas, proc.): planuota reikšmė – 100,0, faktinė –90,9, įgyvendinta 90,9 proc., nes mažėjo vaikų, gaunančių nemokamą maitinimą (atitinkamai liko nepanaudotos lėšos ir administravimui).

 6. Šalpos išmokų administravimas. Valstybės dotacijų , skirtų vykdyti valstybinėms (perduotoms savivaldybėms) funkcijoms (įsisavinimas proc.): planuota reikšmė – 100,0, faktinė – 98,9, įgyvendinta 98,9 proc.

 7. Išmokų vaikams administravimas. Valstybės dotacijų , skirtų vykdyti valstybinėms (perduotoms savivaldybėms) funkcijoms (įsisavinimas proc.): planuota reikšmė – 100,0, faktinė – 89,9, įgyvendinta 89,9 proc., dėl skirtų lėšų iš valstybės biudžeto sumažinimo.

 **Įgyvendinta virš 100 proc:**

1. Savivaldybės kontrolės ir audito tarnybos darbo organizavimas. Atliktų auditų, patikrinimų skaičius: planuota reikšmė – 10 faktinė – 12.

 2. Paveldosaugos komisijos veiklos programa. Tvarkomų paveldosaugos objektų skaičius: planuota reikšmė – 4, faktinė – 5.

 3. Europos ir kitų fondų projektams dalinai finansuoti. Paraiškų patenkinimo proc.: planuota reikšmė – 80, faktinė – 100.

 4. Palūkanos. Savivaldybės paskolų dalis bendroje biudžeto apimtyje, proc. Finansinių įsipareigojimų vykdymo savalaikiškumas proc.: sumokėta palūkanų planuota reikšmė – 30,9 faktinė – 33,3, įgyvendinta 107,8 proc. (sumokėta palūkanų (tūkst. Eur) – 140,0, faktas – 137,2 įgyvendinta 98 proc.).

 **Įgyvendinta 100 proc:**

 1.Savivaldybės administracijos darbo organizavimas, administracinės naštos mažinimas. Gyventojų prašymų, neišnagrinėtų nustatytais terminais dalis (proc.): planuotos reikšmės – 20, faktinė – 20, įgyvendinta 100.

 2. Savivaldybės padalinių (seniūnijų ) darbo organizavimas**.** Savivaldybės administracijos darbuotojų (etatų) skaičius: planuota reikšmė – 87,5 faktinė – 87,5, įgyvendinta 100 proc.

 3. Gyventojų registro tvarkymo ir duomenų valstybės registrui teikimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 4. Archyvų dokumentų tvarkymas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100. ( išduotų archyvų pažymų skaičius: planuota 1000, faktas – 883, įgyvendinta 88,3 proc.).

 5. Duomenų teikimas valstybinės suteiktos pagalbos suteikimo registrui. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 6. Vaikų ir jaunimo teisių apsauga. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 **7.** Valstybinės kalbos vartojimo ir taisyklingumo kontrolė. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 8.Civilinės būklės aktų registravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas ( proc.): planuota reikšmė – 100,0, faktinė – 100 (įregistruotų civilinės būklės aktų skaičius: planuota 1400, faktas – 1186, įgyvendinta 85 proc.).

 9. Valstybinės žemės ir kito valstybinio turto valdymas ir disponavimas patikėjimo teise. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 10.Gyvenamosios vietos deklaravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100 (aptarnautų asmenų skaičius gyvenamosios vietos deklaravimo klausimais: planuota reikšmė – 4100, faktas – 5270, įgyvendinta 128,5 proc.).

11**.** Pirminė teisinė pagalba. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.( suteiktų pirminės teisinės pagalbos konsultacijų planuota reikšmė – 1080, faktas – 793, įgyvendinta 73,4 proc.).

 12**.** Darbo rinkos politikos rengimas ir įgyvendinimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 13**.** Socialių išmokų skaičiavimo ir mokėjimo administravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 14**.** Priešgaisrinės tarnybos veiklos organizavimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100.

 15**.** Socialinės globos asmenims su sunkia negalia teikimo administravimas. Valstybės dotacijų , skirtų vykdyti valstybinėms (perduotoms savivaldybėms) funkcijoms, įsisavinimas (proc.): planuota reikšmė – 100,0, faktinė – 100, įgyvendinta 100 proc. dėl skirtų lėšų iš valstybės biudžeto sumažinimo.

 **Neįgyvendintos (0 proc.) priemonės:**

 1. Administracijos direktoriaus rezervas. Administracijos direktoriaus rezervo panaudojimas, proc. planuota reikšmė – 90, faktinė – 0.

 2. Šildymo kompensacijų ir pašalpų skaičiavimo ir mokėjimo administravimas. Valstybės dotacijų, skirtų vykdyti valstybinėms (perduotoms savivaldybėms) funkcijoms, įsisavinimas, proc. planuota reikšmė – 90, faktinė – 0.

 **Išvada:**

 1.1.1. priemonė. Savivaldybės taryba vieno spendimo priėmimui sugaišo mažiau laiko nei buvo planuota – vietoj 20 min. užtruko 17,5 min.

 1.1.2. priemonė. Administracija į visus gyventojų prašymus atsakė nustatytais terminais, nevėluodama.

 1.1.3 priemonė. Savivaldybės kontrolės ir audito tarnyba atliko 2 auditais daugiai nei planavo

 1.1.5. priemonė. Administracijos direktoriaus rezervui skirti asignavimai buvo nepanaudoti, o tai reiškia, kad 2016 metais rajone neįvyko jokių ekstremalių situacijų.

 1.1.6. priemonė. Paveldosaugos komisija 2016 metais vietoj 4 planuotų objektų tvarkė 5.

 1.1.7 priemonė. Įstaigų paraiškos tikslinėms lėšoms Europos ir kitų fondų projektams iš dalies finansuoti buvo patenkintos 100 proc. ( planuota 80).

 1.2.1–1.2.21 priemonės. Valstybės deleguotoms funkcijoms vykdyti ne visos pozicijų lėšos buvo panaudotos visiškai. Socialinės apsaugos srities administravimui skirtos lėšos neįsisavintos visiškai dėl paramos gavėjų skaičiaus pasikeitimo. Mažėjant išmokamai sumai, mažėja ir administravimo išlaidos.

 1.3.1 priemonė. Palūkanų sumokėta 2,8 tūkst. mažiau nei planuota.

 Geros naujienos tos, kad didėja vidutinis darbo užmokestis, mažėja savivaldybės biudžeto kreditorinis įsiskolinimas, didėja planuojamos savivaldybės biudžeto pajamo, gyventojų perkamoji galia.

 2017 metais siūloma siekti, kad valstybės funkcijoms skirti asignavimai būtų panaudoti maksimaliai, taip pat mažinti administravimui skirtų lėšų dalį.

 **Efekto vertinimo kriterijus.** Savivaldybės aptarnautų asmenų (fizinių ir juridinių) skaičiaus pokytis nuo bendro rajono gyventojų skaičiaus (proc.): planuotas rodiklis – 2, įvykdyta 0,1.

 **Rezultato vertinimo kriterijus.** Savivaldybės biudžeto dalis, skiriama programai (proc.): planuotas rodiklis – 13,2, įvykdyta proc. – 12,1.

**2 programa UGDYMO KOKYBĖS IR MOKYMOSI APLINKOS UŽTIKRINIMAS**

 Iš 10 priemonių 2 priemonės buvo įgyvendintos mažiau nei 100 proc. (tai sudaro 20 proc. visų planuotų programos priemonių), 2 priemonės buvo įgyvendinta daugiau nei 100 proc. (tai sudaro 20 proc. visų planuotų programos priemonių), 6 priemonės įgyvendintos 100 proc. (tai sudaro 60 proc. visų planuotų programos priemonių)

 **Bendras programos priemonių įgyvendinimo lygis sudaro 100 proc. visų planuotų programos priemonių, nes nebuvo nė vienos neįgyvendintos priemonės.**

 **Priemonės, įgyvendintos mažiau nei 100 proc.:**

 1. Brandos egzaminų organizavimas. Laikiusių abiturientų skaičius, planuota reikšmė – 400, faktinė – 379, įgyvendinta 94,8 proc.

 2. Vaikų ir jaunimo vasaros poilsio stacionariose vasaros poilsio stovyklose organizavimas. Vasaros stovyklose poilsiavusių vaikų skaičius; planuota reikšmė – 500, faktinė – 450, įgyvendinta 84 proc., nes patalpos Žiobiškyje turi paklausą tarp kitų rajono mokyklų. Jomis daugiau nei planuota naudojosi kitos švietimo įstaigos.

 **Įgyvendinta virš 100 proc.:**

 1. Pedagoginės psichologinės tarnybos pagalba Savivaldybės mokiniams ir mokytojams. Kompleksiškai įvertintų mokinių skaičius-planuota reikšmė - 130, faktinė - 146. Įgyvendinta 112,3 proc., nes kompleksiškai vaikus įvertinti buvo gauta daugiu prašymų, visi prašymai patenkinti.

 2. Mokinių pavėžėjimo organizavimas. Pavėžėtų mokinių skaičius; planuota reikšmė – 1700, faktinė – 1728, įgyvendinta 101,6 proc., visi pageidaujantys mokiniai buvo pavežami.

 **Įgyvendinta 100 proc:**

1. Bendrųjų ugdymo planų savivaldybės bendrojo lavinimo mokyklose įgyvendinimas. Mokyklų, kuriose įgyvendinti bendrojo ugdymo planai, skaičius: planuota reikšmė – 15, faktinė – 15.

 2. Neformaliojo ugdymo programų įgyvendinimas neformalųjį ugdymą teikiančiose įstaigose. Neformalių ugdymo įstaigų, kuriose įgyvendintos neformaliojo ugdymo programos, skaičius: planuota reikšmė – 8, faktinė – 8.

 3. Ikimokyklinių ugdymo įstaigų veiklos organizavimas. Ikimokyklinio ugdymo įstaigų, gaunančių finansavimą, skaičius: planuota reikšmė – 8, faktinė – 8.

 4. Rajono mokyklų aplinkos išlaikymas . Mokyklų, gaunančių finansavimą, skaičius: planuota reikšmė – 17, faktinė – 17.

 5. Maisto atliekų utilizavimas. Ugdymo įstaigų, kuriose surenkamos atliekos, skaičius: planuota reikšmė – 24, faktinė – 24.

 6. Rokiškio rajono Kamajų Antano Strazdo gimnazijos pastato renovavimas. Modernizuotų viešųjų pastatų skaičius – 1.

 **Išvada.** Didžioji dalis programoje numatytų vertinimo kriterijų faktinės reikšmės iš esmės atitiko planuotas reikšmes. Reikšmių nukrypimų paaiškinimai:

 „mokinių dalis, tęsiančių studijas aukštojo mokslo studijų programas vykdančiose įstaigose (universitetuose, kolegijose), visų brandos atestatus įsigijusių mokinių skaičiaus, proc.“ – 90,0 proc. (didesnė dalis nei tikėtasi rinkosi profesines mokyklas);

 vasaros stovyklose poilsiavusių vaikų skaičius, proc. – 84 proc. Bendrai stovyklose poilsiavusių vaikų dalis nesumažėjo, tačiau daugiau mokinių grupių rinkosi įvairesnes formas, dalis vaikų poilsiavo kaimo turizmo sodybose;

 neformaliojo vaikų švietimo ES lėšos 2016 metais nebuvo visos pervestos iš LR švietimo ir mokslo ministerijos. Pilnai atsiskaityta su tiekėjais 2017 metų vasario mėnesį. Optimizuotas bendrojo lavinimo mokyklų tinklas, baigiamos renovuoti mokyklos. 2016 m. pagal numatytą priemonę „Mokyklų aprūpinimas baldais ir kompiuterine technika“ iš savivaldybės lėšų buvo skirta 30 tūkst. Eur rajono mokykloms, už juos įsigyti mokykliniai baldai Juozo Tumo-Vaižganto gimnazijoje, atnaujinta kompiuterinė įranga (15 mokyklų), įrengtos dvi išmaniosios 3D klasės (Rokiškio Juozo Tūbelio progimnazijoje ir Rokiškio suaugusiųjų ir jaunimo mokyklos centre). Pasiekta ir skirtas finansavimas, kad visi mokiniai, gyvenantys daugiau nei 3 km atstumu nuo mokyklos, būtų nuvežami į mokyklą ir parvežami. Visi ikimokyklinio amžiaus vaikai turi galimybę lankyti ikimokyklines ugdymo įstaigas. 2016 m. pagerėjo neformaliojo vaikų švietimo organizavimo ir vykdymo kokybė, didesnė vaikų dalis lanko užsiėmimus, nes padidėjo programų pasiūla.

 **Efekto vertinimo kriterijus.** Mokinių dalis, tęsiančių studijas aukštojo mokslo studijų programas vykdančiose įstaigose (universitetuose, kolegijose), nuo visų brandos atestatus įgijusių mokinių skaičiaus (proc.): planuotas rodiklis – 70, faktinė reikšmė – 63, įvykdyta 90 proc.

 **Rezultato vertinimo kriterijus.** Savivaldybės biudžeto dalis, tenkanti švietimui (proc.): planuotas rodiklis – 51 faktinė reikšmė – 51,55, įvykdyta 101 proc.

**3 programa KULTŪROS, SPORTO, BENDRUOMENĖS, VAIKŲ VASAROS IR JAUNIMO**

**GYVENIMO AKTYVINIMAS**

 Iš 30 priemonių 5 priemonės buvo įgyvendintos mažiau kaip 100 proc. (tai sudaro 16,7 proc. visų planuotų programos priemonių), 14 priemonių buvo įgyvendinta daugiau nei 100 proc. (tai sudaro 46,67 proc. visų planuotų programos priemonių), 6 priemonės buvo įgyvendintos 100 proc. (tai sudaro 20 proc. visų planuotų programos priemonių), 5 priemonės nebuvo įgyvendintos (tai sudaro 16,7 proc. visų planuotų programos priemonių).

 **Bendras programos priemonių įgyvendinimo lygis sudaro proc. 83,34 proc. visų planuotų programos priemonių.**

 **Neįgyvendintos (0 proc.):**

1. Remti, plėtoti ir populiarinti teatro, choro, etnoinstrumentinės muzikos, tautinio modernaus šokio mėgėjų meno kolektyvų ir menininkų veiklą. Paremta mėgėjiško meno kolektyvų: planuota reikšmė – 14, faktinė – 0.

 2. Modernizuotų viešųjų pastatų skaičius. Rokiškio rajono savivaldybės viešosios bibliotekos ir filialų vidaus ir išorės pastatų remontas.

 3. Dainų švenčių tradicijų tęstinumas. Paremtų kolektyvų skaičius. Nebuvo paremtas nė vienas kolektyvas.

 4. Projektas ,,Rokiškio rajono savivaldybės Juozo Keliuočio viešosios bibliotekos pastato Rokiškyje, Nepriklausomybės a. 16 ir kiemo rekonstravimas bei modernizavimas ir priestato statyba“ (naujas).

 5. Sveikatingumo, rekreacijos ir sporto komplekso baseino statyba Rokiškyje. Baseino statyba Rokiškyje.

 **Įgyvendintos mažiau nei 100 proc.:**

 **1.** Juozo Keliuočio viešosios bibliotekos darbo organizavimas ir administravimas. Bibliotekos vartotojų skaičius: planuota reikšmė – 15120, faktinė – 14766, įgyvendinta 97,7 proc.

 **2.** Seniūnijų kultūros veiklos organizavimas ir administravimas. Kultūros paslaugas teikiančių organizacijų planuota reikšmė – 22, faktinė – 21.

 **3.** Teikti projektus LR Kūno kultūros ir sporto rėmimo fondui dėl sporto bazių renovavimo ir atnaujinimo. Parengtų ir pateiktų projektų skaičius; planuota reikšmė – 5, faktinė – 1, įgyvendinta – 20 proc.

 **4.** Jaunimo politikos įgyvendinimo savivaldybėje programa. Jaunimo skirtose politikos programose dalyvavusių jaunuolių skaičius: planuota reikšmė – 5000, faktinė – 2078, įgyvendinta – 42 proc.

 **5.** Nevyriausybinių organizacijų projektų finansavimas. Finansuotų nevyriausybinių organizacijų projektų skaičius; planuota reikšmė – 20, faktinė – 18, įgyvendinta 90 proc.

 **Įgyvendinta virš 100 proc:**

 1. Biudžetinė įstaiga Rokiškio turizmo ir tradicinių amatų informacijos ir koordinavimo centras. Turizmo ir tradicinių amatų informavimo centre apsilankiusiųjų lankytojų skaičius: planuota reikšmė – 4100, faktinė – 4196, įgyvendinta 102 proc.

2. Kaimo kultūros materialinės bazės stiprinimas. Įsigytas inventorius, vnt.: planuota reikšmė – 3, faktinė – 5, įgyvendinta 166 proc.

 3. Kultūros centro veiklos organizavimas ir administravimas. Kultūros centro paslaugų gavėjų skaičius: planuota reikšmė – 75000, faktinė – 75648, įgyvendinta 109 proc.

 4. Remti profesionalaus ir šiuolaikinio meno sklaidą rajone. Paremtų profesionalių teatrų skaičius: planuota reikšmė – 16, faktinė – 18, įgyvendinta 112 proc.

 5. Rokiškio krašto muziejaus veiklos organizavimas ir administravimas. Muziejaus lankytojų skaičius , planuota reikšmė – 55 000, faktinė – 62046, įgyvendinta 112,81 proc.

 6. Muziejinių vertybių fondo kaupimas, restauravimas ir konservavimas. Muziejaus rinkiniuose saugomų eksponatų skaičius; planuota reikšmė – 103000, faktinė – 106381, įgyvendinta 103,28 proc.

 7. Kultūrinės, edukacinės bei amatų veiklos organizavimas. Surengta edukacinių programų ir kultūrinių renginių: planuota reikšmė – 500, faktinė – 567, įgyvendinta 113,4 proc.

 8. Dokumentų fondų formavimas. Įsigytų dokumentų skaičius: planuota reikšmė – 10000, faktinė – 14241, įgyvendinta –142,4 proc.

 9. Kultūrinės, šviečiamosios veiklos vystymasis (projektai). Finansuotų kultūros projektų (programų) skaičius. planuota reikšmė – 12, faktinė – 14, įgyvendinta 116,7proc.

 10. Pandėlio universalaus daugiafunkcio centro kultūros veiklos organizavimas ir administravimas. Kultūros paslaugų Pandėlyje skaičius: planuota reikšmė – 6500, faktinė – 6699, įgyvendinta 103 proc.

 11. Panemunėlio universalaus daugiafunkcio centro veiklos organizavimas ir administravimas. Kultūros paslaugų Panemunėlyje skaičius: planuota reikšmė – 1700, faktinė – 8640, įgyvendinta 508 proc.

 12. Vaikų ir jaunimo socializacijos programos įgyvendinimas. Jaunimui skirtose socializacijos programose dalyvavusių jaunuolių skaičius: planuota reikšmė – 1000, faktinė – 1150, įgyvendinta 115 proc.

 13. Talentingų žmonių rėmimas. Paremta talentingų žmonių: planuota reikšmė – 5, faktinė – 7, įgyvendinta 140 proc.

 14. Kūno kultūros ir sporto plėtra bei gyventojų laisvalaikio organizavimas. Treniruojamų neįgaliųjų skaičius. Suorganizuota sporto varžybų ir kitų renginių planuota reikšmė – 86, faktinė – 88, įgyvendinta 102 proc.

 **Įgyvendintos priemonės 100 proc.**

1. Rajono renginių programa. Surengtų švenčių, paminėjimų ir kitų renginių skaičius: planuota reikšmė – 10, faktinė – 10, įgyvendinta 100 proc.

2. ,,Projektas ,,Bibliotekos pažangai“. Kompiuterinės technikos atnaujinimas: planuota reikšmė – 11, faktinė – 11.

 3.Vaikų dienos centrų išlaikymas. Paslaugos socialinė rizikos šeimoms planuota reikšmė – 50, faktinė – 50.

4. Narkotikų ir narkomanijos, nusikalstamų veikų prevencijos ir kontrolės programa. Jaunimui skirtose narkotikų programose dalyvavusių jaunuolių skaičius: planuota reikšmė – 1000, faktinė – 1000.

5. Tarptautinis bendradarbiavimas. Partnerių, su kuriais pasirašyta bendradarbiavimo ir partnerystės sutartis, skaičius: planuota reikšmė – 12, faktinė – 12.

 **Efekto vertinimo kriterijus.**

 1. Kultūros renginiuose dalyvavusių asmenų skaičiaus pokytis (palyginti su ankstesniais metais) – 30 proc. Tai lėmė Rokiškio kultūros centro, seniūnijų ir Rokiškio krašto muziejaus, VšĮ Rokiškio J. Keliuočio bibliotekos organizuojamuose renginiuose žymiai išaugęs dalyvių skaičius.

 2. Sportinėje veikloje dalyvavusių asmenų skaičiaus pokytis (palyginti su ankstesniais metais) atitiko planuojamą rodiklį, pasiektas 2 proc. efekto augimas.

 **Rezultato vertinimo kriterijus.** Organizuotų kultūros ir sporto renginių skaičiaus pokytis (palyginti su ankstesniais metais) yra 8 proc. Programos įvykdymo rezultato pasiekimas viršytas 6 procentais.

 **Išvada.** Atnaujinama turizmo infrastruktūra. Augantis rajono lankytojų skaičius. **Beveik visi Rokiškio turizmo ir tradicinių amatų informacijos ir koordinavimo centro pagrindiniai veiklos rodikliai** 2016 metais pagerėjo. Centro lankytojų skaičius per metus išaugo dvigubai ir pasiekė 4196 lankytojus. Užklausos el. paštu išaugo 29,3 proc.( jų gauta 556), o telefonu –– 10,9 proc. (gauta 1478).  43 centro organizuotose ekskursinėse programose apsilankė 1323 turistai (4,4 proc. daugiau nei 2015 m.). Be to, penktadaliu padidėjo į Rokiškio krašto muziejų ir 55,6 proc. į Rokiškio šv. Mato bažnyčią nukreiptų turistų grupių skaičiai (jų buvo atitinkamai 40 ir 42). 2016 m. centras surengė 36 edukacines programas (2015 m. jų buvo 22), kuriose dalyvavo 840 dalyvių, organizavo 6 amatininkų muges (2015 m. – 4), dalyvavo trijose tarptautinėse turizmo parodose Vilniuje, Rygoje ir Tel Avive. Sertifikuotas dar 1 tradicinis amatininkas ir dabar rajone jų turime 10. 2016 metais specialiųjų lėšų surinkta 14 151 euras, t. y. 17,4 proc. daugiau nei 2015 m. 2016 metais Rokiškyje buvo priimtas Lenkijos Prezidentas B. M. Komorovskis. Be viso to, 2016 metais rajonas palaikė ypač aktyvius ryšius su užsienio ambasadomis Lietuvoje. Rokiškio rajone su vizitais lankėsi Izraelio, Japonijos, Rusijos, Baltarusijos, Rumunijos, Moldavijos, Lenkijos, Latvijos ambasadoriai, o Rokiškio atstovai dalyvavo šių šalių priėmimuose Vilniuje jų šalių nacionalinių švenčių proga. **Rokiškio rajone** **2016 m. apsilankiusių turistų skaičius** – **104 204.** Turizmo srityje svarbus proveržis įvyko Rokiškio krašto muziejaus ir jo filialų lankyme: per metus lankytojų skaičius nuo 50 716 išaugo iki 62 046. Tam didelės įtakos turėjo A. Vasiljevo parodos eksponavimas ir Kalėdų Senelio rezidencijos atidarymas Rokiškyje. Išaugo muziejų lankančių turistinių grupių (nuo 423 iki 684 grupių) bei muziejaus edukacinių programų  lankytojų skaičius (nuo 14 141 iki 15 025). Dėl to muziejaus specialiosios programos lėšos per metus padidėjo  nuo 51 579 iki 62 200 eurų.

 2016 metais dėl lėšų stygiaus liko neįgyvendintos 1.1.18 ir 1.1.11 priemonės, 1.1.22 priemonė – dėl užsitęsusių projektavimo paslaugų.

 2017 metais siūlome sustambinti 1.1.6; 1.1.9; 1.1.10; 1.1.11; 1.1.13; 1.1.14; 1.1.15; 1.11.1.16 priemonių įgyvendinimą ir į programos įgyvendinimą įtraukti priemones – naujai pradedamus įgyvendinti projektus.

**4 programa SOCIALINĖS PARAMOS IR SVEIKATOS APSAUGOS PASLAUGŲ KOKYBĖS GERINIMAS**

 Iš 28 priemonių: 5 priemonės buvo įgyvendintos mažiau kaip 100 proc. (tai sudaro 17,8 proc. nuo visų planuotų programos priemonių), 11 priemonių, kurios buvo įgyvendintos 100 proc. (tai sudaro 39,3 proc. nuo visų planuotų programos priemonių), virš 100 proc. įgyvendinta 8 priemonės (tai sudaro 28,6 proc. nuo visų planuotų programos priemonių), 4 priemonės nebuvo įgyvendintos (tai sudaro 14,3 proc. nuo visų planuotų programos priemonių)

 **Bendras programos priemonių įgyvendinimo lygis sudaro 85,7 proc. visų planuotų programos priemonių.**

 **Įgyvendintos priemonės 100 proc.:**

 1. Kompensacija už liftų naudojimą. Liftų paramos gavėjų skaičius; planuota reikšmė – 3, faktinė – 3, įgyvendinta 100 proc.

 2. Parapijos senelių namų finansavimas. Parapijos senelių namuose globojamų asmenų skaičius: planuota reikšmė ir faktinė – 20.

 3. Asmenų patalpinimas į stacionarias globos įstaigas. Socialinių paslaugų gavėjų skaičius – 40.

 4.. Asmenų su sunkia negalia socialinės globos finansavimas. Asmenų su sunkia negalia, gavusių socialinės globos paslaugas, skaičius: planuotas ir faktinis skaičius – 55.

 5. Socialinių darbuotojų darbui su socialinės rizikos šeimomis. Su socialinės rizikos šeimomis dirbančių asmenų skaičius – 11.

 6. Socialinės reabilitacijos paslaugų neįgaliesiems bendruomenėje projektams finansuoti. Mokinių, gavusių sveikatos priežiūros paslaugas, skaičius – 100.

 5. VšĮ Rokiškio PASPC poliklinikos infrastruktūros atnaujinimas. Modernizuotų patalpų skaičius – 1.

 6. VšĮ Rokiškio PASPC infrastruktūros atnaujinimo programa. Atnaujinta infrastruktūra.

 7. Gydytojų rezidentūros studijų kompensavimas. Įdarbintų gydytojų skaičius – 4.

 8. Sveikatos apsaugos paslaugų kokybės gerinimas VšĮ Rokiškio ligoninėje. Įsigyta ATĮ programa.

 9. VšĮ Rokiškio psichikos sveikatos centras. Įgyvendintų projektų skaičius– 1.

 **Įgyvendintos mažiau nei 100 proc.:**

1. Skirti ir mokėti šalpos išmokas. Valstybinių išmokų ir piniginės socialinės paramos gavėjų skaičius: planuota reikšmė – 3100, faktinė – 3070, įgyvendinta 99 proc.

 2. Išmokų vaikams skyrimas ir mokėjimas. Valstybinių išmokų ir piniginės socialinės paramos gavėjų skaičius: planuota 1800, buvo 1307, įgyvendinta72,6 proc., nes sumažėjo šios piniginės paramos gavėjų skaičius.

 3. Kompensacijų už būsto šildymą, kietą kurą, šaltą vandenį skyrimas ir mokėjimas. Valstybinių išmokų ir piniginės socialinės paramos gavėjų skaičius: planuota 1900, buvo 1709, įgyvendinta 89,9 proc.

 4. Laidojimo pašalpų mokėjimas. Valstybinių išmokų ir piniginės socialinės paramos gavėjų skaičius: planuota 630, buvo 581, įgyvendinta 90,8 proc.

 5. Lengvatinio keleivių pervežimo išlaidų kompensavimas: planuota reikšmė – 10800, faktinė –9243, įgyvendinta 85,6 proc. nes mažėja gyventojų skaičius.

 **Įgyvendinta daugiau virš 100 proc:**

1. Rokiškio socialinės paramos centro finansavimas. Socialinės paramos centro paslaugų gavėjų skaičius: planuota 650, gavo 720, įgyvendinta 110,8 proc.
2. Slauga pagal socialines indikacijas. Socialinę slaugą gavusių asmenų skaičius – 25, buvo planuota 20.
3. Socialinių pašalpų skyrimas ir mokėjimas. Valstybinių išmokų ir piniginės socialinės paramos gavėjų skaičius planuota reikšmė – 1900, faktinė – 3011, įgyvendinta 158,5 proc.
4. Nemokamo maitinimo moksleiviams skyrimas ir aprūpinimas mokinio reikmėmis. Moksleivių, gaunančių nemokamą maitinimą ir (arba) aprūpinimą mokinio reikmėmis, skaičius: planuota 1350, buvo 1440, įgyvendinta 106,7 proc.
5. Darbo politikos formavimas ir įgyvendinimas. Viešųjų darbų programoje dalyvavusių asmenų skaičius: planuota buvo 200, dalyvavo 414.
6. Būsto pritaikymas neįgaliesiems: planuota 1, neįgaliesiems pritaikytų būstų skaičius – 2 panaudojimo procentas -200 proc.
7. Visuomenės sveikatos biuro veiklos užtikrinimas. Visuomenės sveikatos biuro teikiamų paslaugų gavėjų skaičius: planuota 5000, gavo 5500, įgyvendinta 110 proc.

 **Neįgyvendintos (0 proc.):**

 1. Vienkartinės valstybės paramos ir kompensacijų skyrimas ir mokėjimas. Valstybinių išmokų ir piniginės socialinės paramos gavėjų skaičius – nebuvo planuota.

 2. Būsto fondo plėtra rajono savivaldybėje. Lėšų įsisavinimas – 0.

 3. Įkurtas rizikos šeimų dienos centras – 0.

 4. Vystomoji bendradarbiavimo veikla. Lėšų įsisavinimas – 0.

 **Efekto vertinimo kriterijus.** Socialinės paramos tikslingumas ( proc.) – 100.

 **Rezultato vertinimo kriterijus.** Savivaldybės biudžeto dalis tenkanti socialinei paramai ir sveikatos priežiūrai (proc.) – 21

 **Išvada.** Vystomoji bendradarbiavimo veikla – tai priemonė, kuriai skirtos lėšos prisidėti prie valstybinės programos. VšĮ Rokiškio PASPC moterų konsultacijos kabinetų įrangai, VšĮ Rokiškio PASPC infrastuktūros atnaujinimo programa, VšĮ Rokiškio ligoninės pastatų, V.Lašo g. 3, inžinierinių sistemų atnaujinimas, gydytojų rezidentūros studijų kompensavimas, Sveikatos apsaugos paslaugų kokybės gerinimo programa VšĮ ligoninėje. Šios priemonės bus įgyvendinamos, lėšos yra tikslinės ir bus įsisavintos. Mažėjantis socialinio būsto prašančių asmenų skaičius. Išplėtota socialinių paslaugų teikimo infrastruktūra. Organizuojant ir užtikrinant socialinę paramos politiką, teikiama piniginė parama, skiriant ir mokant  šalpos išmokas, išmokas vaikams, kompensacijas už būsto šildymą, kietą kurą, nemokamą maitinimą, vienkartines pašalpas, laidojimo pašalpas. Socialinės pašalpos buvo mokamos tikslingai, sutaupytos  lėšos paskirstytos kitoms socialinėms reikmėms (Rokiškio socialinės paramos centro finansavimui, parapijos senelių namų finansavimui, lengvatinio keleivių ir moksleivių išlaidų kompensavimui, kalėdinėms dovanėlėms vaikams, nelankantiems ikimokyklinių įstaigų, asmenų patalpinimo į stacionarias įstaigas išlaidų finansavimui, šeimynos ,,Katalėja“ finansavimui, transporto įsigijimui). Socialinių paslaugų teikimas, užtikrinant jų kokybę, buvo finansuojamas pilnai.

 **Socialinės paslaugos** (socialinė  priežiūra – paslaugos į namus, apgyvendinimo paslaugos, socialinė globa (ilgalaikė, trumpalaikė ir dienos)) buvo finansuojama iš savivaldybės biudžeto ir valstybės tikslinių  dotacijų. Socialinės reabilitacijos paslaugų neįgaliesiems projektai buvo skirti neįgaliųjų integracijai į visuomenę, teikiant įvairias paslaugas neįgaliesiems: neįgaliųjų dienos užimtumas, asmeninio asistento pagalba, užimtumas įvairiuose amatų būreliuose, meninių gebėjimų lavinimas. Užtikrinant visuomenės sveikatos priežiūrą, visuomenės sveikatos biuro veikla apėmė įvairių programų įgyvendinimą, sveikatos priežiūrą mokyklose.

**5 programa RAJONO INFRASTRUKTŪROS OBJEKTŲ PRIEŽIŪROS, PLĖTROS IR MODERNIZAVIMAS**

 Iš 13 priemonių įgyvendintos 100 proc. 10 priemonių (tai sudaro 77 proc. visų planuotų programos priemonių), virš 100 proc. įgyvendintos 3 priemonės (tai sudaro 23 proc. visų planuotų programos priemonių)

 **Bendras programos priemonių įgyvendinimo lygis sudaro 100 proc. visų planuotų programos priemonių.**

 **Įgyvendintos 100 proc.:**

1.Daugiabučių gyvenamųjų namų Rokiškio m. Taikos g. 3, 3A, 5, 19, 21, 23, Taikos g. 1, 1A,1B, 9, 7, 11 renovavimas. Rekonstruotų ar suremontuotų daugiabučių namų skaičius: planuota reikšmė – 6, faktinė – 6.

 2. Subsidijos gamintojams už šiluminę energiją. Subsidijuotų šiluminės energijos gamintojų skaičius – 2.

 3. Daugiabučių namų savininkų bendrijų rėmimo fondas. Paramą gavusių daugiabučių namų bendrijų skaičius – 1.

 4. VšĮ Juodupės komunalininkas paskolai dengti. Juodupės komunalininkas paskolų skaičius – 1.

 5. Urbanistinės teritorijos Rokiškio mieste tarp Respublikos g.–Aušros g.–Parko g.–Taikos g.–Vilties g.–P.Širvio g.–Jaunystės g. sutvarkymas ir plėtra. Įgyvendintų Rokiškio miesto urbanistinės teritorijos sutvarkymo ir plėtros projektų skaičius – 1.

 6. Seniūnijų viešojo ūkio išlaikymas. Seniūnijų, kurioms skirtos lėšos viešojo ūkio išlaikymui, skaičius – 10.

 7. Darbo politikos formavimas ir įgyvendinimas. Seniūnijų, kurioms skirtos lėšos darbo priemonėms įsigyti, skaičius – 10.

 8. Vietinės reikšmės kelių plėtra. Rekonstruotų vietinės reikšmės kelių (gatvių) ilgis, km – 2,7.

 9. Vietinės reikšmės kelių priežiūra. Prižiūrimų vietinės reikšmės kelių ( gatvių) ilgis, km. – 1751.

 10. Žemės sklypų formavimas ir pertvarkymo projektai ir detalieji planai. Parengtų detaliųjų planų skaičius – 2.

 **Įgyvendintos virš 100 proc.:**

1. Savivaldybei priklausančių pastatų modernizavimas, gerinant jų būklę. Modernizuotų savivaldybei priklausančių pastatų skaičius: planuota – 5, faktas – 14.

 2. Techninių projektų vykdymas. Investicinių projektų skaičius: planuota – 12, faktas – 14.

 3. Žemės sklypų kadastriniai matavimai. Atliktų kadastrinių matavimų skaičius: planuota – 30, faktas – 42.

 **Išvada.** Priemonė „Įgyvendintų infrastruktūros objektų, viešųjų erdvių ir pastatų būklės gerinimo ir plėtros projektų skaičiaus pokytis (palyginti su ankstesniais metais)“ įvykdyta 100 procentų. Parengtas Rokiškio rajono vandens tiekimo ir nuotekų, atliekų tvarkymo infrastruktūros plėtros planas. Vykdoma daugiabučių gyvenamųjų, privačių ir viešųjų pastatų renovacija. **Savivaldybės biudžeto lėšomis** buvo prisidedama prie bendro finansavimo arba rengiami techniniai projektai, vykdant darbus pagal valstybės investicijų programą ir ES struktūrinių fondų lėšomis:

Sveikatingumo, rekreacijos ir sporto komplekso-baseino Rokiškyje statybos darbai,  panaudota 668,6 tūkst. Eurų;

Rokiškio Juozo Tūbelio progimnazijos atnaujinimo (modernizavimo) darbai, panaudota 30,0 tūkst. Eur.

Rokiškio Pandėlio gimnazijos pastato rekonstravimo darbams panaudota 20,00 tūkst. Eur.

Rokiškio Juozo Tumo-Vaižganto gimnazijos pastato (Riomerio g. 1) rekonstravimo darbams panaudota  12,00 tūkst. Eur.

 **Savivaldybės biudžeto lėšomis atliktas patalpų remontas.** Kapitalo investicijų ir ilgalaikio turto remontui panaudota apie 218,44 tūkst. Eur 2016 metams skirtų asignavimų. atlikti einamąjį vidaus patalpų remontai Rokiškio Juozo-Tumo Vaižganto gimnazijos pastate, esančiame adresu Taikos g. 17, Rokiškio r. Obelių gimnazijoje, Rokiškio r. Rokiškio lopšelyje-darželyje „Nykštukas“, Rokiškio lopšelyje-darželyje „Pumpurėlis“, Rokiškio r. Kavoliškio mokykloje-darželyje, Rokiškio r. Kamajų Antano Strazdo gimnazijos Kamajų ikimokyklinio ugdymo skyriuje, Rokiškio r. Pandėlio gimnazijoje. Lėšos buvo skiriamos ES lėšomis įvykdytų statybos darbų draudimo paslaugoms ir rinkliavoms už statybos leidimus apmokėti, projektų techninės dokumentacijos rengimui objektams, kuriuose bus  atliekamas paprastasis remontas, kapitalinis remontas, rekonstrukcija ar nauja statyba, bei jau parengtų techninių projektų koregavimui pagal poreikį. Lėšos buvo skiriamos techninei  priežiūrai ir netinkamoms išlaidoms KPPP lėšomis finansuojamų objektų apmokėjimui, Savivaldybės prisidėjimui prie Kultūros paveldo departamento prie Kultūros ministerijos finansuojamų objektų pagal sutartis, rangos darbų techninei priežiūrai VIP lėšomis finansuojamuose objektuose (Rokiškio m. Juozo Tumo-Vaižganto gimnazija, Rokiškio r. Pandėlio gimnazija),  Rokiškio rajono savivaldybės kūno kultūros ir sporto centro direktoriaus prašymu atliktas šaudyklos apsauginių įrenginių, kurie buvo avarinės būklės,  remontas, Rokiškio  Rudolfo Lymano muzikos mokyklos direktoriaus prašymu atliktas dalinis stogo remontas.

 Atsižvelgiant į seniūnų prašymus, lėšos skirtos Rokiškio rajono savivaldybės administracijos Kamajų seniūnijai, Pandėlio seniūnijai, Kriaunų seniūnijai, Jūžintų seniūnijai, Panemunėlio seniūnijai,  Rokiškio kaimiškajai seniūnijai, Obelių seniūnijai, Juodupės seniūnijai, Kazliškio seniūnijai priklausančių pastatų vidaus patalpų bei išorės einamajam remontui. Kazliškio seniūnijos parke taip pat sutvarkyta dalis pėsčiųjų takų, Kriaunų seniūnijos muziejuje įrengtas sanitarinis mazgas.

 **Pagal** **Kelių priežiūros ir plėtros programą (greideriavimas)** 2016 metais Rokiškio rajono savivaldybei iš viso buvo skirta 1574,9 tūkst. Eur. Iš jų: skaičiuojamųjų lėšų – 1374,9 tūkst. Eur , tikslinio finansavimo – 200,0 tūkst. Eur.

Tikslinės lėšos panaudotos kelio Rokiškis–Kavoliškis kapitaliniam remontui.

Skaičiuojamosios lėšos panaudotos Rokiškio rajono seniūnijose esančių eismo reguliavimo ir saugumo didinimo priemonių priežiūrai bei diegimui, rajono keliams ir gatvėms lyginti, žvyruoti, asfalto duobėms taisyti, kelkraščiams, grioviams ir pralaidoms remontuoti, Rokiškio miesto gatvių priežiūrai žiemos sezono metu (iš viso 673,29 tūkst. Eur). Nutiesta nauja Perkūno gatvės atkarpa (145,3 tūkst. Eur), išasfaltuota Lašų k. Petrešiūnų gatvė (71,2 tūkst. Eur). Atnaujinta esama asfalto danga kapitališkai suremontavus Sėlynės k. Litviniškio, Obelių Stoties ir Rokiškio miesto Stoties gatves, dalį kelio Rokiškis-Kavoliškis (iš viso 356,38 tūkst. Eur). Išplatintos automobilių stovėjimo aikštelės prie Rokiškio rajono ligoninės ir mokyklos-darželio „Ąžuoliukas“, įrengtas naujas pėsčiųjų takas Rokiškio miesto Taikos gatvėje (iš viso 139,84 tūkst. Eur). Parengta 13 techninių projektų žvyrkelių asfaltavimui, asfalto dangos atnaujinimui ar infrastruktūros plėtrai Rokiškio miesto Pergalės, Pavasario, Kalnų ir Kęstučio gatvėse, Pandėlio Sodų ir Puodžialaukės gatvėse, Laibgalių kaimo Šilo ir Lauko gatvėse, Sėlynės kaimo L. Grigonio gatvėje, Obelių Stoties, Žvėrinčiaus ir J. Vienožinskio gatvėse, Kavoliškio Kalno gatvėje (37,4 tūkst. Eur).

 **Efekto vertinimo kriterijus.** Sukurtos arba atnaujintos atviros erdvės miestų vietovėse – 2.

 **Rezultato vertinimo kriterijus.** Įgyvendintų infrastruktūros objektų, viešųjų erdvių ir pastatų būklės gerinimo ir plėtros projektų skaičius – 1,

 Rekonstruotų vietinės reikšmės kelių (gatvių) ilgis (km) – 2,7.

**6 programa KAIMO PLĖTROS, APLINKOS APSAUGOS IR VERSLO SKATINIMAS**

 Iš 13 priemonių 7 priemonės buvo įgyvendintos 100 proc. (tai sudaro 54 proc. visų planuotų programos priemonių), 3 priemonės buvo įgyvendintos mažiau kaip 100 proc. (tai sudaro 23 proc. visų planuotų programos priemonių), 3 priemonės įgyvendintos daugiau nei 100 proc. (tai sudaro 23 proc. visų planuotų programos priemonių)

 **Bendras programos priemonių įgyvendinimo lygis sudaro 100 proc. visų planuotų programos priemonių.**

 **Įgyvendintos mažiau nei 100 proc.:**

1. Avarinių, valstybei nuosavybės teise priklausančių melioracijos statinių remontas. 12,5 cm ir didesnio skersmens drenažo rinktuvų remontas, kiti melioracijos statinių avariniai remonto darbai planuota 20, įvykdyta 8.

 2. Pagalbos smulkaus ir vidutinio verslo subjektams fondas. Paramą gavusių SVV subjektų skaičiaus pokytis (lyginant su ankstesniais metais), planuota 100, faktas 96,5.

 3. Aplinkos apsaugos rėmimo specialioji programa. Aplinkos apsaugos rėmimo specialiosios programos lėšų panaudojimas, proc. planuota 100, faktas 88,8.

 **Įgyvendintos 100 proc.:**

1.Melioracijos fondo apskaita ir kadastras. Melioracijos fondo apskaita ir kadastras, planuota reikšmė – 70017 ha, faktinė – 70017ha. ( tiek yra kadastrinių melioracijos statinių, kurie apskaitomi).

 2. Melioracijos statinių priežiūros darbai. Prižiūrėta ir nušienauta griovių šlaitų (km): planuota –74, faktas – 74.

 3. Melioracijos projektų M 1:2000 planinės medžiagos (griovių, rinktuvų, hidrotechninių statinių) vektorizavimas ir atributinių duomenų rinkinio parengimas pagal MelGIS specifikaciją. Vektorizuotų melioracijos projektų žemės plotas (ha): kiek planuota, tiek ir įgyvendinta – 25,0 tūkst. ha.

 4. Kompiuterinių programų ir įrangos priežiūra, atnaujinimas, koordinuojant VĮ Valstybės žemės fondui.

 5. Melioracijos statinių remontas gyvenvietėse (iki 10 proc. melioracijos darbams skirtų lėšų) suremontuotų statinių skaičius – 2..

 6. Ūkininkų, žemės ūkio kooperatyvų, žemės ūkio bendrovių rėmimo fondo programai vykdyti. Fondo (žemės ūkio subjektams) lėšų panaudojimas (proc.) – 100.

 **7.** Nuostolingų maršrutų išlaidų kompensavimas.Lėšų panaudojimas (proc.) – 100.

 **Įgyvendinta virš 100 proc.:**

1. Melioracijos griovių remonto darbai su projektavimo paslaugomis . Suremontuotų ir rekonstruotų griovių ilgis (km): planuota reikšmė – 30, faktas – 44, įgyvendinta – 147 proc.

 2. Vandens perlaidų remontas: planuota – 5, faktas – 10, įgyvendinta – 200.

 3. Didžiagabaritinių pavojingų ir asbesto turinčių atliekų tvarkymas. Sutvarkytų didžiagabaritinių atliekų kiekis (kg): planuota reikšmė –2000, faktinė – 2713, įgyvendinta – 113,6 proc.

 **Efekto vertinimo kriterijus.** Bendrosios žemės ūkio produkcijos vertės pokytis, proc.5 (palyginti su ankstesniais metais).

 **Rezultato vertinimo kriterijus.** Atnaujintų melioracijos sistemų ploto dalis tarp viso melioruoto ploto ( proc.) – 5.

 Paramą gavusių SVV / žemės ūkio subjektų skaičiaus pokytis (palyginti su ankstesniais metais) (proc.) – 15/10.

 **Išvados.** Komisijai 2016 m. apžiūrint melioracijos gedimų vietas, buvo nutarta daugiau investuoti ne į drenažo, bet į griovių remontą. 2.1.1. Aplinkos apsaugos rėmimo specialioji programa. Aplinkos apsaugos rėmimo specialiosios programos lėšų panaudojimas (proc.). Lėšas paskirsto Rokiškio rajono savivaldybės administracijos direktoriaus 2015-11-17 įsakymu Nr. AV-935 „Dėl darbo grupės Rokiškio rajono savivaldybės aplinkos apsaugos rėmimo specialiosios programos priemonių lėšoms paskirstyti sudarymo“ sudaryta darbo grupė, kuri sprendžia finansavimą.

 **VISOS 6 PROGRAMOS VYKDĖ 122 PRIEMONES, IŠ KURIŲ:**

 **100 PROC. ĮGYVENDINTOS 55 PRIEMONĖS (TAI SUDARO 45 PROC. VISŲ PLANUOTŲ PRIEMONIŲ);**

 **DAUGIAU PROC. ĮGYVENDINTOS 34 PRIEMONĖS (TAI SUDARO 28 PROC. VISŲ PLANUOTŲ PRIEMONIŲ);**

 **22 PRIEMONĖS BUVO ĮVYKDYTOS MAŽESNIU NEI 100 PROC. LYGIU (TAI SUDARO 18 PROC. VISŲ PLANUOTŲ PRIEMONIŲ);**

 **NEĮGYVENDINTA 11 PLANUOTŲ PRIEMONIŲ (TAI SUDARO 9 PROC. VISŲ PLANUOTŲ PRIEMONIŲ).**

 **BENDRAS 2016 M. SAVIVALDYBĖS VEIKLOS PLANO ĮGYVENDINIMO LYGIS** – **91 PROC.**

 **6 PROGRAMŲ PRIEMONĖMS ĮGYVENDINTI 2016 M. BUVO PANAUDOTA 34 935,33 TŪKST. EUR LĖŠŲ IŠ ĮVAIRIŲ FINANSAVIMO ŠALTINIŲ.**